**DOKUMENTACIJA O NABAVI**

|  |
| --- |
| **NABAVA USLUGE PODATKOVNOG POVEZIVANJA LOKACIJA MINISTARSTVA POLJOPRIVREDE** |

**Poziv za dostavu ponuda**

 Zagreb, lipanj 2022.

SADRŽAJ

1. Podaci o Naručitelju
2. Podaci o osobi zaduženoj za komunikaciju s ponuditeljima
3. Evidencijski broj nabave
4. Vrsta postupka
5. Procijenjena vrijednost nabave
6. Vrsta ugovora o javnoj nabavi
7. Opis predmeta nabave
8. Mjesto izvršenja
9. Rok pružanja usluge
10. Osnove za isključenje gospodarskog subjekta
11. Uvjeti sposobnosti
12. Oslanjanje na sposobnost drugih subjekata
13. Sadržaj i način izrade ponude
14. Način određivanja cijene ponude
15. Valuta ponude
16. Kriterij za odabir ponude
17. Jezik i pismo ponude
18. Rok valjanosti ponude
19. Tajnost podataka
20. Rok, način i uvjeti plaćanja
21. Način, datum, vrijeme i mjesto dostave ponuda
22. Otvaranje ponuda
23. Odabir ponuditelja

PRILOG I- Ponudbeni list

PRILOG II – Projektni zadatak

PRILOG III – Tehnička specifikacija

PRILOG IV – Kriterij za odabir ponude

PRILOG V – Izjava o podacima dodatnog kriterija

1. Podaci o naručitelju

**REPUBLIKA HRVATSKA, MINISTARSTVO POLJOPRIVREDE**

**(u daljnjem tekstu: Naručitelj)**

OIB: 76767369197

Adresa: Ulica grada Vukovara 78, 10 000 Zagreb

URL: <https://poljoprivreda.gov.hr/>

1. Podaci o osobi zaduženoj za komunikaciju s Ponuditeljima

Kontakt osobe: Boris Korbar, Adrijan Humaan

Telefon: +385 99 469 8782, +385 1 6106 860

e-mail: boris.korbar@mps.hr, adrijan.humaan@mps.hr,

1. Evidencijski broj nabave: 220/2022/JN
2. Vrsta postupka

Postupak jednostavne nabave: poziv za dostavu ponuda putem objave na službenoj web stranici Ministarstva poljoprivrede, sukladno Pravilniku o postupku provođenja jednostavne nabave Ministarstva poljoprivrede, KLASA: 011-01/19-01/01, UR.BROJ: 525-06/1614-19-1 od 02.01.2019. i Pravilniku o izmjeni Pravilnika o postupku provođenja jednostavne nabave, KLASA: 011-01/19-01/01 URBROJ: 525-06/0127-21-2 od 17. ožujka 2021. godine.

1. Procijenjena vrijednost nabave

92.000,00 kn bez PDV-a

1. Vrsta ugovora o javnoj nabavi

Predviđa se sklapanje Narudžbenice za predmetnu nabavu usluge.

1. Opis predmeta nabave

Predmet nabave je usluga podatkovnog povezivanja lokacija Ministarstva poljoprivrede sve sukladno detaljnom opisu premeta nabave iz Projektnog zadatka (PRILOG II) i Tehničke specifikacije (PRILOG III) .

CPV: 32412100-5 – Telekomunikacijska mreža.

Dopušteno je nuditi isključivo cjelokupan predmet nabave.

1. Mjesto izvršenja

Sukladno detaljnom opisu iz Projektnog zadatka (PRILOG II).

1. Rok pružanja usluge

Ponuditelj je dužan specificirane usluge –povezivanje lokacija, uslugu pristupa Internet mreži te uslugu prijenosa podataka Layer 3 IP VPN, realizirati najkasnije u roku 5 dana od dana dobivanja narudžbenice s pripadajućom opremom i bez dodatnih troškova Naručitelja i pritom mora osigurati kontinuitet poslovanja Naručitelja bez nedostupnosti bilo koje komponente informacijske infrastrukture poljoprivrede ili pripadajućih servisa.

Usluga će se izvršavati u roku od najkasnije 1 mjeseca od dana izdavanja narudžbenice ili do završetka otvorenog postupka javne nabave za predmetnu uslugu koji je u tijeku.

1. Osnove za isključenje Ponuditelja
	1. Naručitelj će isključiti Ponuditelja iz postupka jednostavne nabave ako utvrdi da Ponuditelj nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:
		1. u Republici Hrvatskoj, ako Ponuditelj ima poslovni nastan u Republici Hrvatskoj, ili
		2. u Republici Hrvatskoj ili u državi poslovnog nastana Ponuditelja, ako Ponuditelj nema poslovni nastan u Republici Hrvatskoj.

Iznimno, Naručitelj neće isključiti Ponuditelja iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

* 1. Za potrebe utvrđivanja navedenih okolnosti i dokazivanja da ne postoje osnove za isključenje iz točke 10.1., Ponuditelj je obvezan dostaviti potvrdu porezne uprave ili drugog nadležnog tijela u državi poslovnog nastana Ponuditelja ne stariju od dana slanja (objave) ovog Poziva za dostavu ponuda. *(****Ponuditelj može dostaviti presliku potvrde porezne uprave).***

Ako se u državi poslovnog nastana Ponuditelja, odnosno državi čiji je osoba državljanin ne izdaju navedeni dokumenti ili ako ne obuhvaćaju sve okolnosti iz točke 10.1., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana Ponuditelja, odnosno državi čiji je osoba državljanin.

10.3. Dokument iz točke 10.2. ne smije biti stariji od dana slanja ovog Poziva za dostavu ponuda.

10.4. Osnova za isključenje iz točke 10.1. primjenjuje se na sve članove Zajednice Ponuditelja kao i na podugovaratelje te su isti dužni na isti način dokazati da ne postoji osnova za isključenje iz točke 10.1. ove dokumentacije o nabavi.

 11. Uvjeti sposobnosti

11.1. Sposobnost za obavljanje profesionalne djelatnosti

U svrhu dokazivanja sposobnosti za obavljanje profesionalne djelatnosti, Ponuditelj je obvezan dostaviti:

11.1.1. Izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana. ***(Ponuditelj može dostaviti presliku izvoda).***

11.1.2. Dokument iz točke 10.1.1. ne smije biti stariji od šest mjeseci od dana slanja (objave) ovog Poziva za dostavu ponuda.

11.1.3. Navedeni dokaz je potrebno dostaviti i za podugovaratelje ako postoje.

**11.2. Tehnička i stručna sposobnost**

11.2.1. Ponuditelj treba dostaviti popis glavnih usluga izvršenih u godini u kojoj je započeo postupak jednostavne nabave i tijekom tri godine koje prethode toj godini iz kojeg popisa mora biti vidljivo da je ponuditelj obavljao poslove koji su vezani uz ovaj predmet nabave.

Popis sadržava vrijednost usluge, datum te naziv druge ugovorne strane.

11.2.2. Ponuditelj je obvezan dostaviti slijedeće Izjave:

1. Izjavu Ponuditelja da raspolaže s minimalno jednim (1) djelatnikom koji posjeduju certifikat za upravljanjem IT servisima kao što je "ITIL Foundation" i jednim (1) djelatnikom koji posjeduje "ITIL4 Managing Professional" ili jednakovrijedan. Uz Izjavu o stručnjacima potrebno je dostaviti i kopije navedenih Certifikata za svakog traženog stručnjaka koji mogu biti i na engleskom jeziku.

1. Izjavu Ponuditelja da raspolaže s minimalno jednim (1) djelatnikom koji posjeduje certifikat za nadzor sigurnosnih procedura kao što je " ISO 27001 Lead Auditor " ili jednakovrijedan. Uz Izjavu o stručnjaku potrebno je dostaviti i kopiju navedenog Certifikata koji može biti i na engleskom jeziku.

1. Oslanjanje na sposobnost drugih subjekata

Ponuditelj se može u postupku jednostavne nabave radi dokazivanja ispunjavanja kriterija za odabir gospodarskog subjekta osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se Ponuditelj oslanja na sposobnost drugih subjekata, mora dokazati Naručitelju da će imati na raspolaganju potrebne resurse za izvršenje ugovora/narudžbenice, primjerice prihvaćanjem obveze drugih subjekata da će te resurse staviti na raspolaganje Ponuditelju.

Naručitelj će provjeriti ispunjavaju li drugi subjekti na čiju se sposobnost Ponuditelj oslanja relevantne kriterije za odabir gospodarskog subjekta te postoje li osnove za njihovo isključenje.

Zajednica Ponuditelja može se osloniti na sposobnost članova zajednice ili drugih subjekata pod uvjetima određenim u ovoj točki dokumentacije o nabavi.

1. Sadržaj i način izrade ponude

Ponuda je izjava volje Ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz dokumentacije o nabavi.

Pri izradi ponude Ponuditelj se mora pridržavati zahtjeva i uvjeta iz ove dokumentacije o nabavi i svih njenih priloga, te ne smije mijenjati ni nadopunjavati tekst dokumentacije.

Ponuda mora sadržavati najmanje:

1. Dokument naveden u točki 10. ovog Poziva za dostavu ponuda kojim ponuditelj dokazuje da ne postoje osnove za isključenje

2. Dokumente navedene u točki 11. ovog Poziva za dostavu ponuda – uvjeti sposobnosti

3. Ispunjen i potpisan obrazac Ponudbenog lista (PRILOG I)

4. Ispunjena i potpisana tablica Tehničke specifikacije (PRILOG III)

 5. Ispunjena Izjava o podacima dodatnog kriterija (PRILOG V), ako je primjenjivo

1. Način određivanja cijene ponude

Cijena ponude piše se brojkama u apsolutnom iznosu. Ukupna cijena obvezno se upisuje u obrazac Ponudbenog lista. U cijenu ponude bez PDV-a moraju biti uračunati svi troškovi i popusti. Ponuđena cijena je nepromjenjiva za cijelo vrijeme važenja narudžbenice. Ponuditelj potpisom i pečatom Ponudbenog lista daje izjavu o nepromjenjivosti cijena.

Pretpostavlja se da je Ponuditelj proučio važeće propise u Republici Hrvatskoj koji se odnose na njegovo poslovanje, a posebno one koji se odnose na njegove obaveze plaćanja takse, poreza (osim PDV-a) i druga davanja te da po osnovu istih neće i ne može tražiti izmjenu ponuđene i ugovorene cijene.

Nije dopušteno iskazivanje alternativnih cijena ponude, cijena s deviznom klauzulom, iskazivanje cijene u relativnim iznosima, kao i dostave ponude pod uvjetima koji nisu predviđeni u dokumentaciji o nabavi iz ovog poziva za dostavu ponuda.

1. Valuta ponude

Ponuditelj izražava cijenu ponude u kunama. Mogućnost izmjene cijene zbog promjene tečaja strane valute u odnosu na hrvatsku kunu (valutna klauzula) je isključena.

1. Kriterij za odabir ponude

Kriterij na kojem će naručitelj temeljiti odabir ponude je ekonomski najpovoljnija ponuda, sukladno Kriteriju za odabir (PRILOG IV).

1. Jezik i pismo ponude

Ponuda sa svim traženim prilozima podnosi se na hrvatskom jeziku i latiničnom pismu.

1. Rok valjanosti ponude

**Rok valjanosti ponude je 30 dana od dana dostave ponude.** Naručitelj će odbiti ponudu čija je opcija kraća od zahtijevane.

Ako istekne rok valjanosti ponude, Naručitelj će u pisanom obliku tražiti od Ponuditelja produženje roka valjanosti ponude. Ponuditelj mora produženje roka valjanosti ponude također potvrditi u pisanoj formi.

1. Tajnost podataka

Ponuditelj u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Ako je Ponudtielj neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Ponuditelj ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od Ponuditelja koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

1. Rok, način i uvjeti plaćanja

Naručitelj će izvršenu uslugu platiti na temelju ispostavljenog e-računa za izvršenu uslugu u prethodnom mjesecu, a u roku 30 dana od dana izdavanja računa, doznakom na žiro račun Izvršitelja.

Predujam isključen, kao i traženje instrumenata osiguranja plaćanja.

Sredstva za financiranje predmeta nabave osigurana su u proračunu Naručitelja za 2022. godinu i projekcijama za 2023. i 2024. godinu na poziciji K568070 Informatizacija, 3235 Zakupnine i najamnine.

1. Način, datum, vrijeme i mjesto dostave ponuda

Ponuda sa svim traženim dokumentima se dostavlja skenirana elektroničkom poštom na adrese javna.nabava@mps.hr i adrijan.humaan@mps.hr.

Rok za dostavu ponuda je najkasnije do **30.06.2022. do 12:00h**.

1. Otvaranje ponuda

Naručitelj neće javno otvarati ponude obzirom da se radi o postupku jednostavne nabave.

1. Odabir ponuditelja

Na osnovi pregleda pristiglih ponuda sastavlja se Zapisnik o odabiru ponuda u postupku jednostavne nabave, kojim se utvrđuje najpovoljnija ponuda te se ista predlaže ovlaštenoj osobi Naručitelja za sklapanje Narudžbenice. Za odabir je dovoljna jedna prihvatljiva ponuda.

U slučaju da je u postupku nabave sudjelovalo više Ponuditelja, svi će biti obaviješteni o odabiru najpovoljnijeg Ponuditelja.